Tanacetum siculum
Tanacetum siculum (Guss.) Strobl l'è 'na piànta erbàcea perène de la famìa botànica de le Asteraceae, endémica de la Sicìlia orientàla.

L'è 'na emicriptòfita scapùza, coi gamp che rìa a 30 a 90 ghèi del teré. La se 'nsomèa a Tanacetum vulgare, la l'è piö minüdìna; i capulì, de culùr zalt bèl cargàt, i g'ha fùrma campanulàda, i è larch 4÷5 mm e lónch presapoch 6 mm. L'invòlucro fiuràl l'è furmàt de squàme apéna apéna lanüginùze. 

L'è 'na spéce piuniéra che rìa a colonizà le culàde de làa de formasiù recènta, doca el sò areàl l'è limitàt le còste de l'Etna.

Sinònim 
 Tanacetum vulgare var. siculum Guss.

Riferimèncc 
 Tenacetum siculum en The Plant List
 Sandro Pignatti, Flora d'Italia, Bologna, Edagricole, 1982. ISBN 8850624492.

BotànicaTanacetum